**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 20.09.2018

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 24. zasadnutie obecného zastupiteľstva Obce Klenov,

ktoré sa uskutoční dňa 26.9.2018 o 19,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Prerokovanie petície občanov „Za opravu cesty – miestnej komunikácie od č.138 po č.d.151“
6. Prerokovanie späťvzatie žiadosti pána Martina Fiľakovského o odkúpenie pozemku
7. Rôzne
8. Diskusia
9. Uznesenie
10. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z dvadsiateho štvrtého zasadnutia obecného zastupiteľstva v Klenove,**

**konaného dňa 26.09.2018.**

**–––––––––––––––––––––––––––––––––––––––––––––––––––––––––-**

Dvadsiate štvrté zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

v znení zmien a doplnkov. b/ podľa podpísanej prezenčnej listiny sú prítomní všetci poslanci obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Pekár Marek, Mgr. Mikulová Mariana

Návrhová komisia: Pekár Marek, Mgr. Michalko Miloslav PhD. a Mgr. Mikulová Mariana

Zapisovateľ: Hovanová Darina

**Uznesenie:**

**Obecné zastupiteľstvo volí návrhovú komisiu v zložení Pekár Marek, Mgr. Miloslav Michalko, PhD. a Mgr. Mikulová**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy. Iba skonštatovala, že pani Ing. Ľudmila Priputenová súhlasila so sumou odkúpenia pozemku (cintorín), na základe ktorého dala vypracovať geometrický plán k uzatvoreniu kúpno-predajnej zmluvy.

**Uznesenie:**

**Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 5 proti: - Zdržal sa: - neprítomní pri hlasovaní: -

K bodu 5 – Prerokovanie petície občanov „Za opravu cesty – miestnej komunikácie od č.d.138 po č.d.151“

Starostka obce prečítala prítomným petíciu „Za opravu cesty – miestnej komunikácie od č.d.138po č.d.151“. Zároveň starostka obce vysvetlila, že požiadala dve firmy o cenovú ponuku na uvedený úsek miestnej komunikácie, ktoré poslancom predložila**.**

Poslanci vykonali miestnu obhliadku, ktorou bolo zistené, že v predmetnej lokalite sa nachádza miestna komunikácia, na ktorej boli zistené lokálne deformácie povrchu, vyjazdené a sadnuté pruhy od automobilov, miestami nespevnená krajnica. Predpokladaný rozpočtový náklad na opravu podľa vypracovaných cenových ponúk predstavuje sumu vo výške cca 25.000,- eur. V návrhu rozpočtu na rok 2018 sa zámer na rekonštrukciu tejto časti miestnej komunikácie nenachádza. Obec Klenov realizuje priebežne rekonštrukciu a údržbu miestnych komunikácii v rámci svojich finančných možností.

**Uznesenie:**

1. **Obecné zastupiteľstvo berie na vedomie petíciu občanov obce Klenov „Za opravu cesty – miestnej komunikácie od č.d.138 po č.d.151“.**
2. **Obecné zastupiteľstvo prejednalo petíciu občanov obce Klenov „Za opravu cesty – miestnej komunikácie od č.d.138 po č.d.151“ a zároveň posúdilo, že v roku 2018 rekonštrukcia miestnej komunikácie v danej lokalite nebola zahrnutá do rozpočtu obce, nakoľko obec nedisponuje dostatočnými finančnými prostriedkami.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 8 – späťvzatie žiadosti o odkúpenie pozemku

Starostka obce povedala prítomným poslancom, že pán Martin Fiľakovský ústne požiadal o späťvzatie žiadosti o odkúpenie pozemku parc.č. KN-E-1020/1 – zastavaná plocha nádvorie.

**Uznesenie:**

**Obecné zastupiteľstvo zobralo na vedomie späťvzatie žiadosti pána Martina Fiľakovského o odkúpenie obecného pozemku.**

Hlasovanie:

za: 5 proti: - Zdržal sa: - neprítomní pri hlasovaní: -

K bodu 6– Rôzne

Starostka obce informovala poslancov o:

* návšteve splnomocnenca vlády pre rómsku komunitu,
* návšteve splnomocnenca vlády MV SR pre kriminalitu,
* vrátení dvoch psov pánovi Mušinkovi zo strany Slobody zvierat.

K bodu 7 - diskusia

Mihaľová Renáta sa opýtala, či sa v októbri bude robiť akcia pre jubilantov. Ďalej sa opýtala, ako sa postupuje ďalej s jej prípadom ohľadom napadnutia psom pána Matuszyka ako aj poukázala na nekalé praktiky nového majiteľa pozemku pána Gregu pri rekonštrukcii domu súp.č.36 a č.37.

Starostka obce v rámci svojich dostupných informácií na uvedené body zodpovedala.

K bodu 8 – Uznesenie

Predseda návrhovej komisie Pekár Marek prečítal závery z rokovania uznesenia č. 24/2018.

Hlasovanie poslancov:

Za: 5 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 9 – záver

Starostka poďakovala všetkým za účasť a ukončila dvadsiate štrvrté zasadnutie obecného zastupiteľstva.

Zasadnutie obecného zastupiteľstva bolo ukončené o 21,30 hod.

Kamila Bogdaňová

starostka obce

**Overovatelia:**

Pekár Marek ........................................

Mgr. Mikulová Mariana ........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 26.09.2018 prijíma

**U Z N E S E N I E  č. 24/2018**

Obecné zastupiteľstvo v Klenove:

**A . volí**

1. návrhovú komisiu v zložení:

Pekár Marek, Mgr. Michalko Miloslav, PhD. a Mgr. Mikulová Mariana

**B. berie na vedomie**

1. petíciu občanov obce Klenov „Za opravu cesty – miestnej komunikácie od č.d.138 po č.d.151“ .

2. späťvzatie žiadosti pána Martina Fiľakovského o odkúpenie obecného pozemku.

**C. prejednalo**

1. petíciu občanov obce Klenov „Za opravu cesty – miestnej komunikácie od č.d.138 po č.d.151“ a zároveň posúdilo, že v roku 2018 rekonštrukcia miestnej komunikácie v danej lokalite nebola zahrnutá do rozpočtu obce, nakoľko obec nedisponuje dostatočnými finančnými prostriedkami.

Kamila Bogdaňová

starostka obce

V Klenove, 27.09.2018